
 З  А П  И  С  Н  И  К


Од шеснаесетата редовна седница на Советот на општина Чешиново-Облешево, одржана на ден 15.11.2022 година,во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Анита Колева и Сане Стојанов.
Отсутен: Боби Ѓоргиев
Присутни и: Градоначалникот г-н Далибор Ангелов, Моника Накова – директор на ЈОУДДГ „Ѕвездички“ Чешиново, Милена Параклиев – Одговорен сметководител во општината.
Записникот го води Драгица Горгиевска – Раководител на Одделение за  нормативно-правни работи во општината
	Записникот од петнаесетата редовна седница се стави на разгледување.
	Забелешки на Записникот од четиринаесетата редовна седница:
	-Сане Стојанов
	Забелешката ќе биде во позитивен контекст. Кај Точка 4 да стои и појаснување дека се работи за руиниран објект кој не се употребува и претставува опасност за децата, за кој советот дава согласност за отстранување.
	-Анита Колева
Јас не гласам за Записникот бидејки на Влатко Коцев не му се одобрија средства.
-Драгица Горгиевска
Гласањето за Записник е дали некоја дискусија е погрешно запишана, дали некоја дискусија воопшто не е запишана. Сето ова е објаснето во Деловникот за работа на Советот и во Статутот на општината. Секој член на Советот треба да го знае ова.
	
	Од присутни 10 членови на Советот во просторијата за време на гласањето Записникот со забелешките се усвои со  9 гласа ЗА.


	За шеснаесетата редовна седница Претседателот го предложи следниот:


Дневен ред,

1. Предлог Одлука за зголемување на износот на надоместок на трошоците за престој на деца што паѓа на товар на родителите
2. Ребаланс на Буџетот на општина Чешиново-Облешево за 2022 година
3. Предлог Одлука за спроведување на постапка за јавно наддавање за издавање под закуп на деловен простор сопственост на општина Чешиново-Облешево во село Кучичино
4. Предлог Програма за уредување на градежно земјиште на подрачјето на општина Чешиново-Облешево за 2023 година
5. Предлог Програма за изработка на УП, Урбанистичко планска документација и урбанистичко проектна документација за 2023 година на подрачјето на општина Чешиново-Облешево
6. Предлог Програма за поствавување на времени објекти на подрачјето на општина Чешиново-Облешево за 2023 година
7. Предлог Програма за поставување на урбана опрема на територија на општина Чешиново-Облешево за 2023 година
8. Предлог Програма за работа на Советот на општина Чешиново-Облешево за 2023 година
9. Предлог Програма за спроведување на општи мерки за заштита на населението од заразни болести во 2023 година
10. Предлог Програма за изградба, реконструкција и одржување на локалните патишта и улици на територија на општина Чешиново-Облешево за 2023 година
11. Предлог Програма за јавни работи на територија на општина Чешиново-Облешево за 2023 година
12. Предлог Програма за контрола на популацијата на бездомни кучиња на територијата  на Општина Чешиново-Облешево за 2023 година
13. Предлози, прашања и барања

Дополнување на Дневниот ред:
-Драгица Горгиевска
Дополнително ми се доставија овие материјали да ги дадам како дополнување на Дневниот ред:
Програмата за активности на општина Чешиново-Облешево во областа на културни и спортски манифестации за 2023 година
Одлука за воспоставување на меѓуопштинска соработка помеѓу општина Чешиново-Облешево, општина Штип, општина Берово, општина Виница, општина Делчево, општина Зрновци, општина Карбинци, општина Кочани, општина Македонска Каменица, општина Пехчево и општина Пробиштип
Решение за формирање на  заедничка комисија за меѓуопштинска соработка помеѓу општина Чешиново-Облешево, општина Штип, општина Берово, општина Виница, општина Делчево, општина Зрновци, општина Карбинци, општина Кочани, општина Македонска Каменица, општина Пехчево и општина Пробиштип
Решение за именување на членови на заедничка комисија за меѓуопштинска соработка помеѓу општина Чешиново-Облешево, општина Штип, општина Берово, општина Виница, општина Делчево, општина Зрновци, општина Карбинци, општина Кочани, општина Македонска Каменица, општина Пехчево и општина Пробиштип

Првото дополнување се однесува на Годишната Програма за културни и спортски манифестации а додека останатите три се по претходно донесена Одлука за прифаќање на Предлог за воспоставување на меѓуопштинска соработка во областа ан дигитализација на општинските услуги.

Се премина на гласање.
Дневниот ред со дополнувањето се усвои со 10 гласа ЗА

Предлогот: Програмата за активности на општина Чешиново-Облешево во областа на културни и спортски манифестации за 2023 година ќе се разгледа како Точка 13.
Предлогот: Одлука за воспоставување на меѓуопштинска соработка помеѓу општина Чешиново-Облешево, општина Штип, општина Берово, општина Виница, општина Делчево, општина Зрновци, општина Карбинци, општина Кочани, општина Македонска Каменица, општина Пехчево и општина Пробиштип ќе се разгледа како Точка 14
Предлогот: Решение за формирање на  заедничка комисија за меѓуопштинска соработка помеѓу општина Чешиново-Облешево, општина Штип, општина Берово, општина Виница, општина Делчево, општина Зрновци, општина Карбинци, општина Кочани, општина Македонска Каменица, општина Пехчево и општина Пробиштип ќе се разгледа како Точка 15
Предлогот: Решение за именување на членови на заедничка комисија за меѓуопштинска соработка помеѓу општина Чешиново-Облешево, општина Штип, општина Берово, општина Виница, општина Делчево, општина Зрновци, општина Карбинци, општина Кочани, општина Македонска Каменица, општина Пехчево и општина Пробиштип ќе се разгледа како Точка 16
Точка 13 преминува во Точка 17

 
1 Точка (Предлог Одлука за зголемување на износот на надоместок на трошоците за престој на деца што паѓа на товар на родителите)

-Моника Накова
Даде објаснување на Одлуката од Управниот Одбор на детската градинка. 
Сите сме свесни дека е економска криза, меѓутоа на седница на Управен Одбор дискутиравме околу надоместокот кој се плаќа и трошоците кои ни се потебни за набавка на храна. Цените се зголемени енормно.
Законот ни дозволува да може да вршиме корекција на надоместокот на трошоците за престој на децата. Предлог на Управниот одбор е цената да биде зголемена за 300,00 денари. Основачот треба да ја донесе Одлуката.
Децата на самохраните родители целосно се ослободени од плаќање на надоместок.
Од направената анализа околу влијанието на зголемување на цената констатиравме дека кај 100% од дечињата кои ја посетуваат градинката и двајцата родители работат.
Ако лани цената на пелетот беше 11,00 денари сега е 25 денари + ДДВ.
Гледавме да не е многу покачување за да не се одрази и на буџетот на родителите, затоа Управниот одбор се согласи тоа да биде плус 300,00 денари.
-Орце Митров
При донесување на Одлуката да внимаваме да не биде повисока сума во споредба со детските градинки во другите општини.
-Моника Накова
Оваа цена која е во моментот се плаќа околу 15-20 години. 1490,00 денари. Законот дава можност на предлог на Управниот Одбор основачот да може да ја корегира цената. Значи Вие како основач може да ја изгласате промената. Од оваа сума 65% одат за храна 35% за материјални трошоци. Правиме табели за работните денови во месецот, а ќе биде потребно да донесеме и Правилник.
Имаше предлог цената да биде 2.000,00 денари, но реакцијата беше дека тоа е големо покачување и затоа предлогот е плус 300,00 денари односно месечниот надоместок да биде 1.800,00 денари.
-Сане Стојанов
И на минатата седница прашав кој ја утврдува сумата која родителите ја плаќаат како трошок за престој на дечињата во градинката и ми кажавте дека таа е одредена од страна на Министерството. Кај секое зголемување ќе има реакција, но од друга страна добро е тоа што се работи за мало зголемување, а во исто време и одлуката самохраните родитњели да бидат ослободени од плаќање е добра.



-Моника Накова
Да, самохраните родители се ослободени. Во Кавадарци Одлуката е да се плаќа 2.000,00 денари, кај нас се Одлучи да не се оди веднаш со зголемување од 500.00 денари туку тоа да биде 300,00 денари.

Со исцрпување на дискусијата се премина на гласање.
Со 10 гласа ЗА се донесе Одлука за зголемување на износот на надоместок на трошоците за престој на деца што паѓа на товар на родителите. Износот да биде 1.800,00 денари.

2 Точка (Ребаланс на Буџетот на општина Чешиново-Облешево за 2022 година)

-Милена Параклиев
Најпрво сакам да ви доставам една табела која ја напишав рачно за долговите на општината кон разни добавувачи. Се работи само за поголемите долгови кои ги имаме во моментов. Ова е јавно достапна информација и Ви ја давам за Ваше запознавање  за да имате во предвид каква е финансиската состојба на општината при донесување на одлуки со финансиска конструкција.
Околу точката на Дневен ред. Се работи за трет Ребаланс во 2022 година. Добивме некои насоки за распределба на средства од стѕрана на Министерството за финансии и бидејки Ребаланс може да правиме заклучно со 15.11. Како што може да видите од ова што Ви го дадов претходно за обврските на општината, тешко дека ќе можеме до крајот на годината да ги сервисираме сите. Гледаме кои се приоритетни за плаќање за да не бидеме тужени.
-Градоначалникот
Како и што кажа Сметководителот тешко е до крајот на годината да може да ги измиреме овие обврски кои ги имаме судејки според тоа колкави приходи имаме. И ова што го добивте како информација е мал дел од тоа кои се долговите на општината и реално е дека не може да ги сервисираме сите долгови. Склучуваме вонсудски спогодби правеме динамични планови се со цел да не бидеме тужени бидејки и на тој начин ќе ги зголемиме долговите. Ова го имаме наследено. Имаме судски постапки и ќе видиме каква ќе биде завршницата. Прилив на средства не очекуваме. Овој Ребаланс е по насоки на Министерството за финансии. Го имате К2 образецот и топло Ви препорачувам убаво да го погледнете
-Слаџана Ангелова
Кај Програмата Градоначалник, овие средства за струјата ли се бидејки се многу големи?
-Градоначалникот
Кај мене е ставено се што не може од друго место да се исплати, не можат да се вклопат во други ставки.
-сане Стојанов
Го разгледав детално Ребалансот, биланс на расходи 421190.
-Милена Параклиев
Комуналните такси за јавно осветлување се од тоа конто.
-сане Стојанов
Ребалансот се однесува за прераспределба на средства од ставка во ставка?
-Милена Параклиев
Да.

По дискусијата се премина на гласање.
Со 10 гласа ЗА се донесе Одлука за усвојување Ребалансот на Буџетот на општина Чешиново-Облешево за 2022 година.

ПРОЦЕДУРАЛНО:
-Влатко Коцев 
Актуелниот проблем изгледа премина во хроничен и ќе почнат вработените во општината да мислат дека веќе станав нивен колега бидејки скоро секој ден сум во општината.
Моето Барање беше 250.000,00 денари а ми одобривте само 30.000,00 денари. Во Проектната Програма барав 250.000,00 денари.
-Орце Митров
Вашето Барање точно е дека се однесува на толку средства, но ние како Совет донесовме Одлука колку е во можност Градоначалникот да исплати толку и средства да се одобрат.
-Влатко Коцев
Дали е тоа таа Одлука?
-Милена Парклиев
На тоа конто има околу 39.000,00 денари но имаме и други неплатени фактури. Реално таа е сумата што до крајот на годината општината може да ја исплати. Овде ја имаме и Одлуката за превоз на дечињата. Неколку пати на Влатко му кажав да ми достави докумети за да може да ги исплатам тие средства. Се додека немам комплетна докуметација јас не можам да ги уплатам тие средства. На мене ми треба доказ дека е направен трошок. 37.983,00 денари се трошок за август и септември.
-Влатко Коцев
Проектната пријава е за натпревари во Трета фудбалска лига исток. Тоа нешто не е исто со превозот. Во службен гласник тоа е посебно. Да не се измеша се. Имаме трошок за фудбалери за доктор и ред други трошоци. Зошто се спомува и ИСИ. Тоа е посебно. Тие средства не влегуваат во овие.
-Градоначалникот
Да се внимава малку на вокабуларот, доста се заканува со кривични пријави. Ако почнеме да работеме согласно закон нема од ова ништо да се одобри бидејки без јавен повик Вие поднесувате проектна пријава. Ситуацијата на општината е таа но Вас не Ве интересира очигледно Вие гледате да дојдете до целта. Од сабајле сум во контакт со адвокати за да не бидеме тужени. Од страна на сметководителката Ви се даде листа колку долгови има општината и тоа се издвоени само тие се поголеми суми. Како ќе ја платиме струјата. Тоа Вас очигледно не Ве интересира. А Вие советничке размислете малку како се однесувате.
-Влатко Коцев
Јас бев кај чичо Орце и тој ми рече да го напишам барањето. Драгица го фрлила барањето на масата. И Јорданчо Костадинов беше на состанокот кога дојдовме и Градоначалникот ветио дека ќе ги одобри тие средства. Еве нека потврди чичо Орце дали не беше така. Тие средства се останати од Фудбалскиот Клуб Чешиново. 60.000,00 денари се одобрени за превоз на децата, а 40.000,00 денари се награда од ИСИ.
-Драгица Горгиевска
Не може Вие на еден лист да напишете дека барате 250.000,00 денари без никакво покритие и како такво Барањето да го доставите на усвојување. А тој што Ви кажал дека сум го фрлила Барањето Ве излажал.
-Орце Митров
Точно е и јас бев кога Вие дојдовте да барате средства од градоначалникот, но тој рече колку може ќе помегне на клубот. Не потврди дека систе средства ќе може да бидат исплатени од општината. Ако нема од каде да ги исплаи, како да ги најде. Јас верувам дека и Вие сте во тешка состојба. Да се разговара со Градоначалникот доколку постои можност барем со овие средства што сте заглавени од наредниот буџет да се планираат и да Ви се одобрат.
-Драгица Горгиевска
Дали имате средства и од други спонзори?
-Влатко Коцев
Само 28.000,00 денари. Ни ветија и други, ама не ги исплатија.
-Сане Стојанов
Градоначалникот ја напушти седницата. Одност на Градоначалникот со советничката не беше добар и барам ова да стои во Записникот. Ваквиот однос не е коректен. 
Го разбирам Влатко. Има многу вложено во спортот, секој има некоја пасија за него тоа е фудбалот. Ретки се вакви ентузијасти како него. Да гледаме да му помогнеме да ги измири овие трошоци кои ги има направено, а во иднина да се знае колку средства има општината и толку да се барат и да се одобрат. Гледам дека тие досега имат многу вложено во клубот. Да не досадува повеќе на администрацијата.

3 Точка (Предлог Одлука за спроведување на постапка за јавно наддавање за издавање под закуп на деловен простор сопственост на општина Чешиново-Облешево во село Кучичино)

	-Сане Стојанов
	За овој објект имало Договор во 2021 кој договор важел до 2031 година. Дали може да се спроведе постапка ако тој Договор сеуште важи.
	-Драгица Горгиевска
Да бил важечки Договорот и закупците да си ја плаќаат закупнината сигурно нема да се донесе Одлука и да се спроведува постапка за издавање под закуп на објектот.
	Доколку не се измирува закупнината тоа е основ за раскинување на Договорот, истиот може и еднострано да се раскине пред истекот на рокот по барање на една од страните потписнички.
	-Сане Стојанов
Таму има и други објекти и треба да се виде по Имотен лист на кого се водат за да се издадат и тие да не пропаѓаат поради неодржување.
Овој објект беше на Моша Пијаде но ние се активиравме и 96та година успеавме да издејствуваме да се запише на име на општина Чешиново-Облешево.

По дискусијата се премина на гласање.
Со 10 гласа ЗА се донесе Одлуката за спроведување на постапка за јавно наддавање за издавање под закуп на деловен простор сопственост на општина Чешиново-Облешево во село Кучичино.

4 Точка (Предлог Програма за уредување на градежно земјиште на подрачјето на општина Чешиново-Облешево за 2023 година)

-Сане Стојанов
Сметам дека Кучичино па и Теранци треба да бидат во трета зона а не во втора. Овие две села не се толку развиени за да бидат ставени во втора зона.
-Драгица Горгиевска
Кучичино има изградено инфраструктура. Има водовод, канализација, пречистителна станица, улици асфалтирани, мостот на Брегалница.
-Сане Стојанов
Реплика: Мостот падна од Виша сила и парите не се од општината. Водоводот исто така.Пречистителната станица е донација.
-Драгица Горгиевска
Не е точно. Мостот е со средства од Министерството за транспорт и врски со учество и од Буџетот на општина чешиново-Облешево. Пречистителната станица е со средства од СДЦ со учество и од Буџетот на општина чешиново-Облешево.

Се премина на гласање.
Со 10 гласа ЗА се донесе Програмата за уредување на градежно земјиште на подрачјето на општина Чешиново-Облешево за 2023 година.

5 Точка (Предлог Програма за изработка на УП, Урбанистичко планска документација и урбанистичко проектна документација за 2023 година на подрачјето на општина Чешиново-Облешево)

-Драгица Горгиевска
Ова е Годишна Програма за изработка на Урбанистички планови. На веб страната на општината беше објавен повик за доставување на иницијативи за изработка на УП. Барателите за кои по нивно барање ќе се изработи некој Урбанистички план сами ги сонасат трошоците.

Се премина на гласање.
Со 10 гласа ЗА се донесе Програмата за изработка на УП, Урбанистичко планска документација и урбанистичко проектна документација за 2023 година на подрачјето на општина Чешиново-Облешево.


6 Точка (Предлог Програма за поствавување на времени објекти на подрачјето на општина Чешиново-Облешево за 2023 година)
-Драгица Горгиевска
	Се работи за Годошна Програма за локација на објекти од времен карактер до реализација на Урбанистички план. Тоа се монтажно-демонтажни објекти.

Без дискусија се премина на гласање.
Со 10 гласа ЗА се донесе Програмата за поствавување на времени објекти на подрачјето на општина Чешиново-Облешево за 2023 година.


       7 Точка  (Предлог Програма за поставување на урбана опрема на територија на општина Чешиново-Облешево за 2023 година)

-Драгица Горгиевска
Се работи за Годишна Програма за поставување на урбана опрема, клупи, корпи за отпадоци и слично, на територија на општината во зависност од финансиските средства на општината и потребите.

Без дискусија се премина на гласање.
Со 10 гласа ЗА се донесе Програмата за поставување на урбана опрема на територија на општина Чешиново-Облешево за 2023 година.

8 Точка (Предлог Програма за работа на Советот на општина Чешиново-Облешево за 2023 година)

-Драгица Горгиевска
Годишна Програма за работа на Советот, по месеци се дадени точките на Дневен ред кои Советот треба да ги разгледа. Ова не значи дека тој месец ќе бидат ставени само тие точки на Дневен ред. Во зависност од потребите се формира и дневниот ред.

Се премина на гласање.
Со 10 гласа ЗА се донесе Програмата за работа на Советот на општина Чешиново-Облешево за 2023 година.

9 Точка (Предлог Програма за спроведување на општи мерки за заштита на населението од заразни болести во 2023 година)

-Драгица Горгиевска
Законска обврска за донесување на ваква Програма. Истата треба да биде реализирана во соработка со Центарот за Јавно здравје од Кочани.

Се премина на гласање.
Со 10 гласа ЗА се донесе Програмата за спроведување на општи мерки за заштита на населението од заразни болести во 2023 година.

10 Точка (Предлог Програма за изградба, реконструкција и одржување на локалните патишта и улици на територија на општина Чешиново-Облешево за 2023 година)

-Орце Митров
Во делот за одржување на локалните патишта и улици треба малку поголема грижа да поведе Јавното Претпријатие. Неколку пати од тие причини реагирав за банкините на локалниот пат Облешево-Теранци. 

Се премина на галсање.
Со 10 гласа ЗА се донесе Програмата за изградба, реконструкција и одржување на локалните патишта и улици на територија на општина Чешиново-Облешево за 2023 година.


11 Точка (Предлог Програма за јавни работи на територија на општина Чешиново-Облешево за 2023 година)

-Драгица Горгиевска
	Ова е Програмата која се однесува за работа на сезонските работници во Јавното Претпријатие. Во зависност од срествата и потребите зависи и реализацијата на истата.
	-Сане Стојанов
	Овде стое фарбање на огради, клупи, канти за отпадоци?
	-Драгица Горгиевска
	Во Програмата е опфатено се што не значи дека истото и ќе биде рњализирано. Во зависност од средствата со кои ќе располгаме ќе зависи и имплеменацијата на Програмата.

Се премина на галсање.
Со 10 гласа ЗА се донесе Програмата за јавни работи на територија на општина Чешиново-Облешево за 2023 година.

12 Точка (Програма за контрола на популацијата на бездомни кучиња на територијата  на Општина Чешиново-Облешево за 2023 година)

-Драгица Горгиевска
Ова е законска обврска согласно Законот за благосостојба на животните. 

Се премина на галсање.
Со 10 гласа ЗА се донесе Програмата за контрола на популацијата на бездомни кучиња на територијата  на Општина Чешиново-Облешево за 2023 година.

13 Точка (Програмата за активности на општина Чешиново-Облешево во областа на културни и спортски манифестации за 2023 година)

	-Сане Стојанов
	Колку средства се предвидени за Св.Трифун за Кучичино?
	-Орце Митров
	10.000,00 денари.
	-Сане Стојанов
	Не мора ни тие средства да се одобрат. Ние се обидуваме манифестацијата да ја подигнеме на едно повисоко ниво. Се организира дегустација на вино, се организират трки. А општината да финансира само 10.000,00 денари занчи не мора ни тие средства да се дадат.
-Орце Митров
Во Теранци манифестацијата ја викаме Василица а не Сурва.

Се премина на гласање.
Со 9 гласа ЗА и 1 глас ПРОТИВ се донесе Програмата за активности на општина Чешиново-Облешево во областа на културни и спортски манифестации за 2023 година.

14 Точка (Одлука за воспоставување на меѓуопштинска соработка помеѓу општина Чешиново-Облешево, општина Штип, општина Берово, општина Виница, општина Делчево, општина Зрновци, општина Карбинци, општина Кочани, општина Македонска Каменица, општина Пехчево и општина Пробиштип)

-Драгица Горгиевска
Оваа и наредните две Точки се однесуваат на претходно донесена Одлука за прифаќање на иницијативата за воспоставување на меѓуопштинска соработка со општините од Источен плански регион а која се однесува на  зедничко врешење на работите од надлежност на општините во рамки на проектот „Дигитализација на општинските услуги во Источен плански регион“. Ова е во делот на урбанизамот, ќе се направат унифицирани образци за цел Источен Плански Регион.

	Се премина на гласање.
	Со 10 гласа ЗА се донесе Одлуката за воспоставување на меѓуопштинска соработка помеѓу општина Чешиново-Облешево, општина Штип, општина Берово, општина Виница, општина Делчево, општина Зрновци, општина Карбинци, општина Кочани, општина Македонска Каменица, општина Пехчево и општина Пробиштип.


15 Точка (Решение за формирање на  заедничка комисија за меѓуопштинска соработка помеѓу општина Чешиново-Облешево, општина Штип, општина Берово, општина Виница, општина Делчево, општина Зрновци, општина Карбинци, општина Кочани, општина Македонска Каменица, општина Пехчево и општина Пробиштип)
-Драгица Горгиевска
	Законска обврска согласно Законот за Меѓуопштинска соработка е и формирање на заедничка Комисија која ќе учествува во работата на изготвување на актите. 

Се премина на гласање.
Со 10 гласа ЗА се донесе Решението за формирање на  заедничка комисија за меѓуопштинска соработка помеѓу општина Чешиново-Облешево, општина Штип, општина Берово, општина Виница, општина Делчево, општина Зрновци, општина Карбинци, општина Кочани, општина Македонска Каменица, општина Пехчево и општина Пробиштип

16 Точка (Решение за именување на членови на заедничка комисија за меѓуопштинска соработка помеѓу општина Чешиново-Облешево, општина Штип, општина Берово, општина Виница, општина Делчево, општина Зрновци, општина Карбинци, општина Кочани, општина Македонска Каменица, општина Пехчево и општина Пробиштип)
-Драгица Горгиевска
Бидејки се работи за акти од делот на урбанистичкото работење потребно е и членовите на Комисијата да бидат лица кои работат во оваа област.

Се премина на гласање.
Со 10 гласа ЗА се донесе Решение за членови на заедничка комисија за меѓуопштинска соработка помеѓу општина Чешиново-Облешево, општина Штип, општина Берово, општина Виница, општина Делчево, општина Зрновци, општина Карбинци, општина Кочани, општина Македонска Каменица, општина Пехчево и општина Пробиштип како претставници од општина Чешиново-Облешево да бидат Ива Стефанова и Санела Гичева Саканарски.


17 Точка ( Предлози, прашања и барања)

Се прочита Барањето од Иван Костов, кој бара финансиска помош за подмирување на трошоци за транспорт на негиовиот брат Мартин Костов, сега покоен од Малта.
-Орце Митров
Исто како и за Фудбалската Академија, Градоначалникот да процени колку средства можат да се исплатат и Одлуката нека гласи на толку средства.
-Милена Параклиев
За таа намена во Буџетот имаме 30.000,00 денари, а на тоа конто има останато уште 40.000,00 денари.

Се премина на гласање, со 10 гласа ЗА се донесе Одлука за финансиска помош во висина од 30.000,00 денари.

-Сане Стојанов
Во врска со уличното оветлување. Треба да се промени терминот на вклучување и исклучување на уличното осветлување. Да се вклучат во 05.00 сабајле а да се исклучуваат после 23.00 часот. Има жени што се враќаат навечер од работа и селата се комплет во темница.
-Орце Митров
Да се проверат уличните сијалици кај домот во Теранци, таму нема потреба толку да е осветлено.

	Со исцрпување на Дневниот ред заврши шеснаесетата редовна седница на Советот на општина Чешиново-Облешево.
	Седницата заврши во 11.00 часот.

                                                                                                Претседател

